SZAKMAI  LEKTORI VÉLEMÉNY

az MMK 8/2015/1. sorszámú támogatási megállapodásáról
A támogatott pályázat címe:

Hírközlés területén rendeletek módosítása és új Kormányrendelet megjelenése alapján szakmai segédlet kidolgozása a változások gyakorlatban történő hatékony alkalmazása céljából
A támogatási megállapodás létrejött:

egyrészről a 

Magyar Mérnöki Kamara (cím: 1094 Budapest, Angyal utca 1-3., képviseli: Rónay István alelnök), mint Támogató (továbbiakban: Támogató)

másrészről a

Magyar Mérnöki Kamara Hírközlési és Informatikai Tagozata (cím: 1094. Budapest, Angyal u. 1-3. képviseli: Rácz József tagozati elnök), mint Támogatott (továbbiakban: Támogatott) között.

Az EU tervbe vette 2020-ig, hogy minden tagországban meg kell valósítani minden fogyasztónál a szélessávú internet megvalósulását. 
Magyarországi kormánydöntés alapján a fejlesztést 2018. év végéig kell befejezni, és erre a Digitális Nemzeti Fejlesztési Program (DNFP) keretében létrehozta a szupergyors internet (SZIP) projektet.

A projekt végrehajtása érdekében át kellett tekinteni a tervezői, kivitelezői kapacitásokat, és megállapítást nyert, hogy lényeges létszámfejlesztések szükségesek.

A létszám tervezése során figyelembe kell venni az egyéb szolgáltatói fejlesztéseket, a futó GSM-R projekt kapacitásigényeit, és a különböző rádiós, Wi-Fi, mobil, kormányzati fejlesztéseket is.

A kormányhatározatok alapján jogi akadálymentesítő munkacsoport alakult, és ennek során különböző törvények és jogszabályok változtak meg.

A támogatási megállapodás alapján létrehozott szakmai segédlet jól összefoglalja az idei változásokat, leírja az engedélyezés menetét, az azt befolyásoló körülményeket, és iránymutatást ad a feladat gyorsított elvégzésére.

Az elkészült összeállítás átfogó ismertetőt ad a jelenleg tervezést, engedélyezést, beruházás lebonyolítást, kivitelezést végzők részére, és segíti a létszámbővítés során belépő új szakemberek munkáját.

A pályázat elkészítése során folyamatosan megtörtént az egyeztetés, javaslataimat a pályázó elfogadta és korrigálta, a javasolt kiegészítések megtörténtek.

A szakmai anyag jövő évi utógondozását is javaslom, ami már figyelembe fogja venni a napokban benyújtott T/6410. számú törvényjavaslatot (a közigazgatási bürokráciacsökkentéssel összefüggő törvénymódosításokról), illetve amennyiben jövő év során további jogszabály módosítások fognak megtörténni (ami várható), amelyek érintik az e-közmű változásait, a hírközmű bevezetését, az elektronikus engedélyezés, ügyintézés bevezetését, illetve egyéb jogi változásokat, akkor az adott változásokat folyamatosan javaslom élőn tartani.

A fentiek alapján a pályázati anyag elfogadását javaslom.

